22 P. J. UYLENBROEK 



Quod supellectilia Academica attinet , bibliotheca , musea varia , antiquarium , 

 numismaticum , alia , nullo excepto , sive disciplinis ea , sive artibus , sive litteris 

 promovendis inserviant, virorum doctissimorum iis praefectorum curis florent, 

 et in dies nova, insignia saepe, capiunt incrementa. Sic, ut e multis pauca 

 eaque praecipuacommemorem , Horto Academico nova augmenta , et ornamenta , 

 accesserunt ; turn acquisita ingenti herbarum copia , illarum praesertim , quas 

 ex India Orientali transmissas Korthalsii, viri expertissimi , cura horto ser- 

 vavit ; turn caldariorum magis perfecta constructione , iisque adstructo appa- 

 ratu , ad calefaciendum ita idoneo , ut et plantarum exoticarum indoli acco- 

 modatissimus sit , et ad defendendas stirpes contra injurias hibernas aptissimus. 



Medicinae studiosis optime consultum est, cum Professores praxeos in Noso- 

 comio Academico a rei militaris Administro regio veniam impetrarint milites 

 in nosocomio militari notabili morbo decumbentes , inde in Nosocomium Aca- 

 demicum transferendi , ibique sub ipsorum praesidio atque tutela medicinae 

 caiididatis curandos committendi. 



Humbertus Supervilius vir ornatissimus ea sibi hoc anno concessa gaudet 

 subsidia, quibus tandem aliquando ea poterit supplere , quae diu in museo 

 suo desiderabantur. 



Museo physico illud hoc anno singulare contigit beneficium , quod , praeter 

 subsidia extraordinaria , donum acceperit baud spernendum, machinam, quam 

 vocant , electricam , liberalilate nobilissimae matronae viduae Baronis Coilot 

 d'Escury concessam. 



Vos denique mihi commemorandi estis juvenes optimi, Academiae nostrae 

 cives , vestrum studium , vestra mihi publice celebranda est diligentia. Quod 

 eo lubentius facio , cum mihi negatam videam , quae jucundissima fuisset, 

 opportunitatem , vestrum nonnuUis, veluti reliquorum delegatis , doctrinae 

 atque assiduitatis praemia porrigendi. Quod vero mihi concessum non esti, 

 illud successori meo viro cl. denuo concedetur. Moi enim ad novum laudis 

 honorisque certamen evocabimini. Vos strenue concurrite! concurrite vero 

 ita,ut, qualiscumque vobis sit exitus, minus de victoria contendissevideamini, 

 quam de doctrina, desapientia, de virtute ! 



Atque jam illud mihi supremum est , ut Academiae magistratura deponam , 

 et in te, Peerlkampi, V. C. conferam. Salve Rector Magnifice! Te Rectore 

 floreat Academia Lugduno Batava ! 



